
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1300 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΑΙΔΕΙΑΣ ΚΑΙ ΕΥΡΩΠΑΪ¬ 
ΚΟΥ ΠΟΛΙΤΙΣΜΟΥ - ΙΔΡΥΤΕΣ ΝΙΚΟΣ ΚΑΙ ΛΥΝΤΙΑ 
ΤΡΙΧΑ» και κύρωση του οργανισμού αυτού. 1 

ΑΠΟΦΑΣΕΙΣ 

Αύξηση του διατροφικού επιδόματος των νεφροπα¬ 
θών. 2 

Ανάκληση σύμβασης μίσθωσης έργου, για το Κέντρο 
Εξυπηρέτησης Πολιτών του Δήμου Βουπρασίας... 3 

Τροποποίηση της υπ’ αριθμ.108/ΠΟ4/1/107/ν. 2601/1998/ 
10.1.2005 απόφασης του Γενικού Γραμματέα Περι¬ 
φέρειας Δυτικής Μακεδονίας που αφορά υπαγω¬ 
γή επένδυσης στις διατάξεις του ν. 2601/1998. .. 4 

Έγκριση πρόσληψης προσωπικού με σύμβαση μίσθω¬ 
σης έργου. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΠΑΙΔΕΙΑΣ ΚΑΙ ΕΥΡΩΠΑΪΚΟΥ ΠΟ¬ 
ΛΙΤΙΣΜΟΥ - ΙΔΡΥΤΕΣ ΝΙΚΟΣ ΚΑΙ ΛΥΝΤΙΑ ΤΡΙΧΑ» και 
κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 11401/28.7.2005 πράξη της Συμβολαι¬ 
ογράφου Αθηνών Ελένης συζ. Γεωργ. Παπουτσάκη, με 
την οποία οι: α) Νικόλαος Βασ. Τρίχας και β) Βασιλική 
- Λυδία συζ. Νικ. Τρίχα σύστησαν κοινωφελές ίδρυμα 
με την επωνυμία «ΙΔΡΥΜΑ ΠΑΙΔΕΙΑΣ ΚΑΙ ΕΥΡΩΠΑΪΚΟΥ 
ΠΟΛΙΤΙΣΜΟΥ - ΙΔΡΥΤΕΣ ΝΙΚΟΣ ΚΑΙ ΛΥΝΤΙΑ ΤΡΙΧΑ» και 
με έδρα την Αθήνα. 

2. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την υπ’ αριθμ. 36/8.12.2005 γνωμοδότηση του Συμ¬ 
βουλίου Εθνικών Κληροδοτημάτων. 

4. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών με την οποία ανατέθηκαν αρμοδιότητες 


13 Σεπτεμβρίου 2006 

του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (Φ.Ε.Κ. 1432 Β'). 

Με πρόταση των Υπουργών Εθνικής Παιδείας και Θρη¬ 
σκευμάτων και Πολιτισμού και του Υφυπουργού Οικο¬ 
νομίας και Οικονομικών, αποφασίζουμε: 

Αρθρο μόνο 

Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΠΑΙΔΕΙΑΣ ΚΑΙ ΕΥΡΩΠΑΪΚΟΥ 
ΠΟΛΙΤΙΣΜΟΥ - ΙΔΡΥΤΕΣ ΝΙΚΟΣ ΚΑΙ ΛΥΝΤΙΑ ΤΡΙΧΑ», η 
οποία έγινε από τους: α) Νικόλαο Βασ. Τρίχα και β) Βα¬ 
σιλική - Λυδία συζ. Νικ. Τρίχα με την αριθ. 11401/28.7.2005 
πράξη της Συμβολαιογράφου Αθηνών Ελένης συζ. Γε- 
ωργ. Παπουτσάκη. 

1. Το ίδρυμα τούτο αποτελεί νομικό πρόσωπο ιδιω¬ 
τικού δικαίου, υπάγεται στην εποπτεία και τον έλεγχο 
των Υπουργών Οικονομίας και Οικονομικών, Εθνικής 
Παιδείας και Θρησκευμάτων και Πολιτισμού και διέ- 
πεται από τις διατάξεις της ανωτέρω συστατικής του 
πράξης, του παρακάτω οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΠΑΙΔΕΙΑΣ ΚΑΙ ΕΥΡΩΠΑΪΚΟΥ 
ΠΟΛΙΤΙΣΜΟΥ - ΙΔΡΥΤΕΣ ΝΙΚΟΣ ΚΑΙ ΛΥΝΤΙΑ ΤΡΙΧΑ» 

Αρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΠΑΙΔΕΙΑΣ ΚΑΙ ΕΥΡΩΠΑΪΚΟΥ ΠΟΛΙΤΙΣΜΟΥ - ΙΔΡΥΤΕΣ 
ΝΙΚΟΣ ΚΑΙ ΛΥΝΤΙΑ ΤΡΙΧΑ», που συστήθηκε από τους: 
α) Νικόλαο Βασ. Τρίχα και β) Βασιλική - Λυδία συζ. 
Νικ. Τρίχα με την υπ’ αριθμ. 11401/28.7.2005 πράξη της 
Συμβολαιογράφου Αθηνών Ελένης συζ. Γ εωργ. Παπου¬ 
τσάκη, αποτελεί νομικό πρόσωπο ιδιωτικού δικαίου και 
διέπεται από τις διατάξεις της ανωτέρω συστατικής 
πράξης, του παρόντος οργανισμού, του α.ν. 2039/1939 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής αποτυπώνεται νε¬ 
ράιδα όπως σε σχέδιο του Ν. Γύζη του έτους 1893. Για 
τις σχέσεις του Ιδρύματος με την αλλοδαπή, η επωνυμία 
και το περιεχόμενο της σφραγίδας μεταφράζονται στα 
Αγγλικά. 

Αρθρο 2 
Σκοπός 

1. Σκοπός του Ιδρύματος είναι η εν γένει συμβολή στην 
ανάπτυξη της παιδείας και της επιστημονικής έρευνας 
μέσα στο ευρύτερο ευρωπαϊκό πολιτιστικό περιβάλλον 
με κάθε μέσο και ιδίως: 

α) με την υποστήριξη και οικονομική ενίσχυση ερευ¬ 
νητικών, εκπαιδευτικών και πολιτιστικών προγραμμάτων 
στην Ελλάδα ή στο εξωτερικό 
β) με την ηθική ή/και οικονομική επιβράβευση καθώς 
και την ηθική ή/και οικονομική υποστήριξη φοιτητών που 
ζουν και σπουδάζουν στην Ελλάδα ή στο εξωτερικό 
γ) με την ηθική ή/και οικονομική υποστήριξη ερευ¬ 
νητών. 

2. Η προαναφερθείσα κοινωφελής δραστηριότητα του 
ιδρύματος προγραμματίζεται και πραγματοποιείται από 
το Διοικητικό Συμβούλιο, το οποίο καθορίζει την επιλογή 
και την προτεραιότητα των στόχων κατά την ελεύθερη 
κρίση του, ανάλογα και με τους κάθε φορά υφιστάμε¬ 
νους πόρους του ιδρύματος. 

Αρθρο 3 
Περιουσία-Πόροι 

1. Η περιουσία του ιδρύματος ανέρχεται στο συνολικό 
ποσό των τριών εκατομμυρίων (3.000.000) ευρώ και συ¬ 
γκεκριμένα έκαστος των ιδρυτών συνεισφέρει το ποσόν 
του 1.500.000 ευρώ. 

2. Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών στοιχείων του. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από πενταμελές Διοικητικό 
Συμβούλιο. 

2. Το Πρώτο Διοικητικό Συμβούλιο αποτελείται από 
τους: 

α) Νικόλαο Βασ. Τρίχα, 
β) Βασιλική - Λυδία συζ. Νικ. Τρίχα, 
γ) Κωνσταντία Αλκ. Ασβεστά, 
δ) Κωνσταντίνο Σαρ. Παπασαράντου. 
ε) Μοίρα Μυρτώ Κωνστ. Παπασαράντη 

3. Ισόβιος Πρόεδρος του Διοικητικού Συμβουλίου 
ορίζεται ο Νικόλαος Τρίχας, ισόβιος Αντιπρόεδρος και 
διάδοχος στην Προεδρία θα είναι η Βασιλική-Λυδία Τρί¬ 
χα. Τα λοιπά τρία μέλη ορίζονται με πενταετή θητεία. 
Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία τον Γραμματέα και τον 
Ταμία. 


4. Τα ισόβια μέλη του Διοικητικού Συμβουλίου, μπο¬ 
ρούν να ορίσουν τους αντικαταστάτες τους για την 
περίπτωση της, με οποιονδήποτε τρόπο αποχώρησής 
τους από το Διοικητικό Συμβούλιο. Σε περίπτωση που 
ισόβιο μέλος του Διοικητικού Συμβουλίου δεν έχει ορίσει 
τον αντικαταστάτη του, αυτός εκλέγεται με πενταετή 
θητεία σύμφωνα με τα οριζόμενα στην επόμενη παρά¬ 
γραφο. 

5. Σε περίπτωση παραίτησης, ανικανότητας, έκπτωσης 
ή θανάτου ισόβιου μέλους του Διοικητικού Συμβουλίου, 
εφόσον τούτο δεν έχει ορίσει αντικαταστάτη του, το 
παραμένον ισόβιο μέλος ορίζει το διάδοχο του αποχω- 
ρούντος ισοβίου μέλους και τη διάρκεια της θητείας 
του, ειδάλλως ο διάδοχος εκλέγεται από τα παραμένο- 
ντα μέλη του Διοικητικού Συμβουλίου, με θητεία που θα 
ορίσει το Διοικητικό Συμβούλιο. Σε περίπτωση παραίτη¬ 
σης, ανικανότητας, έκπτωσης, θανάτου ή με οποιοδή- 
ποτε τρόπο πρόωρης λήξης της θητείας οποιουδήποτε 
εκ των επί θητεία μελών του Διοικητικού Συμβουλίου, 
εκλέγεται από τα παραμένοντα μέλη του Διοικητικού 
Συμβουλίου προσωρινά διάδοχος σε συμπλήρωση της 
κενής θέσης για το υπόλοιπο της θητείας του αποχω- 
ρούντος μέλους. Σε κάθε περίπτωση, η εκλογή γίνεται 
μέσα σε δύο μήνες από την αποχώρηση του μέλους. 
Τα επί θητεία μέλη του Διοικητικού Συμβουλίου είναι 
πάντοτε επανεκλέξιμα, δύνανται δε να ανακαλούνται 
ελεύθερα από τα ισόβια μέλη - ιδρυτές του ιδρύματος. 
Ένα μήνα πριν από τη λήξη της πενταετούς θητείας 
των μη ισοβίων μελών του, το Διοικητικό Συμβούλιο 
εκλέγει και ορίζει τα επί θητεία μέλη του για την επό¬ 
μενη πενταετία. 

Σε όλες τις ανωτέρω περιπτώσεις έχουν εφαρμογή 
και οι διατάξεις του άρθρου 99 του α.ν. 2039/1939, όπως 
εκάστοτε ισχύει. 

6. Το Διοικητικό Συμβούλιο συνέρχεται τακτικά κάθε 
τρίμηνο, εκτάκτως όποτε το ζητήσει ο Πρόεδρος ή τρία 
τουλάχιστον από τα μέλη του με γραπτή αίτηση προς 
τον Πρόεδρο, πάντοτε όμως έπειτα από πρόσκληση 
του Προέδρου. 

7. Το Διοικητικό Συμβούλιο βρίσκεται σε απαρτία, όταν 
είναι παρόντα τουλάχιστον τρία από τα μέλη του. Με¬ 
ταξύ των παρόντων πρέπει, υποχρεωτικά να είναι και ο 
Πρόεδρος ή ο νόμιμος αναπληρωτής του. Οι αποφάσεις 
του Δ. Σ. λαμβάνονται κατά πλειοψηφία των παρόντων. 
Σε περίπτωση ισοψηφίας υπερισχύει η γνώμη με την 
οποία τάσσεται ο Πρόεδρος. Τα μέλη του Δ.Σ δύνανται 
να εκπροσωπούνται από άλλα μέλη του Δ.Σ. 

8. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) 
συνεχείς συνεδριάσεις, θεωρείται ότι έχει παραιτηθεί 
και η κενή θέση συμπληρώνεται κατά τα οριζόμενα στην 
παράγραφο 5 του παρόντος άρθρου. 

9. Σε κάθε συνεδρίαση τηρούνται πρακτικά των συνε¬ 
δριάσεων, στα οποία καταχωρούνται όλες οι αποφάσεις 
που λαμβάνονται από αυτό, καθώς και η γνώμη των 
μελών που τυχόν διαφωνούν. 

10. Τα μέλη του Διοικητικού Συμβουλίου προσφέρουν 
τις υπηρεσίες τους, χωρίς αμοιβή. Δικαιούνται όμως 
κάλυψη των οδοιπορικών ή άλλων εξόδων τους για 
την εκτέλεση υπηρεσιών του ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου 
και αποδεικνύεται ότι πραγματοποιήθηκαν με νόμιμα 
παραστατικά. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, σύμφωνα με τις διατάξεις της συστατικής 
πράξης, του παρόντος οργανισμού, του α.ν. 2039/1939, 
όπως ισχύει ο νόμος αυτός και εκάστοτε θα ισχύει, 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, όπως ισχύει και όπως 
εκάστοτε θα ισχύει, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο προς 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τον 
νόμο. Μαζί με τον απολογισμό, καταρτίζει, ψηφίζει και 
υποβάλλει και τον γενικό ισολογισμό του ενεργητικού 
και του παθητικού του ιδρύματος. 

β) Αποφασίζει για την πρόσληψη (με ή χωρίς αμοιβή 
κατά την απόλυτη κρίση του) ειδικών συμβούλων και 
τη σύσταση ή μη συμβουλευτικών επιτροπών για τα 
θέματα που σχετίζονται με την εκπλήρωση του σκοπού 
του ιδρύματος. 

γ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

δ) Αποφασίζει για κάθε θέμα που έχει σχέση με την 
εύρυθμη λειτουργία και την εκπλήρωση του σκοπού 
του ιδρύματος. 

3. Το Διοικητικό Συμβούλιο μπορεί να μεταβιβάζει κά¬ 
ποιες από τις αρμοδιότητές του σε ένα ή περισσότερα 
από τα μέλη του ή σε υπαλλήλους του ιδρύματος ή σε 
επιτροπές που διορίζονται από αυτό και αποτελούνται 
από μέλη του ή μη, στις οποίες αναθέτει την ειδική 
μέριμνα για ορισμένες πράξεις, έργα ή τομείς. Στις πε¬ 
ριπτώσεις αυτές την ευθύνη των πράξεων αυτών φέρει 
πάντα το Διοικητικό Συμβούλιο. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Δ. Σ. τουλάχιστον 
πέντε (5) ημέρες πριν από τη συνεδρίαση. 

γ) Καταρτίζει, βοηθούμενος από τον Αντιπρόεδρο ή 
Γραμματέα, την ημερήσια διάταξη των θεμάτων που 
θα συζητηθούν, την οποία και υπογράφει. Θέμα που 
δεν περιλαμβάνεται σ’ αυτήν δεν συζητείται, εκτός αν 
πρόκειται για επείγουσα υπόθεση και συμφωνήσει γί 
αυτό η πλειοψηφία των παρόντων μελών του Δ. Σ. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Δ. Σ. 


ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος. 

3. Το Διοικητικό Συμβούλιο διατηρεί το δικαίωμα να 
αναθέσει τη δικαστική ή εξώδικη εκπροσώπηση του 
ιδρύματος, είτε γενικά είτε για συγκεκριμένη περίπτωση 
ή συγκεκριμένο τομέα, όπως και κάθε άλλη αρμοδι¬ 
ότητα του Προέδρου στον Αντιπρόεδρο ή σε άλλον 
Σύμβουλο. 

Αρθρο 7 

Αρμοδιότητες Αντιπροέδρου 

1. Ο Αντιπρόεδρος του ιδρύματος αναπληρώνει τον 
Πρόεδρο σε περίπτωση κωλύματος ή απουσίας του. 

2. Το Διοικητικό Συμβούλιο διατηρεί το δικαίωμα να 
αναθέτει μέρος ή όλες τις αρμοδιότητες του Αντιπρο¬ 
έδρου σε άλλον Σύμβουλο. 

3. Τον Αντιπρόεδρο, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση του. 

Άρθρο 8 

Αρμοδιότητες Γραμματέα 

1. Ο Γραμματέας του Ιδρύματος 

α) Διεκπεραιώνει την αλληλογραφία, 
β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια αυτών. 

δ) Βοηθά -εάν χρειάζεται- τον Πρόεδρο στην κατάρ¬ 
τιση των θεμάτων της ημερήσιας διάταξης που θα συ¬ 
ζητηθούν στο Διοικητικό Συμβούλιο. 

2. Το Γ ραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφασή του. 

Άρθρο 9 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος σύμφωνα με το 
νόμο, έχοντας την ευχέρεια να παρακρατεί από αυτά 
ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικη¬ 
τικού Συμβουλίου στην αρχή κάθε έτους. 

γ) Προβαίνει σε ανάληψη των καταθέσεων, ύστερα 
από έγγραφη εντολή του Προέδρου ή του νόμιμου ανα¬ 
πληρωτή του. 

δ) Εκτελεί κάθε πληρωμή, σύμφωνα με τα νομίμως 
εκδοθέντα εντάλματα πληρωμής. 

ε) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

στ) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

3. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος, του Διοικητικού Συμβουλίου που ορίζε¬ 
ται με απόφασή του. 

Άρθρο 10 

Απονομή Βραβείων - Χορήγηση Οικονομικής Ενίσχυσης 

1. Κατά την ελεύθερη κρίση του Διοικητικού Συμβου¬ 
λίου θα δύναται να χορηγείται οικονομική ενίσχυση 
ή/και βραβείο σε φοιτητές ανώτατης εκπαίδευσης, οι 
οποίοι σπουδάζουν στην Ελλάδα ή στο εξωτερικό και 
είτε έχουν ιδιαίτερη οικονομική ανάγκη είτε διακρίνο- 
νται για τις ιδιαίτερες επιδόσεις τους. Το Διοικητικό 
Συμβούλιο καθορίζει με απόφασή του που λαμβάνεται 
κατά την ελεύθερη κρίση του το ποσό και τη διάρκεια 
της οικονομικής ενίσχυσης, τις προϋποθέσεις χορήγη¬ 
σής της και επιλογής των ατόμων που θα την λάβουν, 
τις διατάξεις της πρόσκλησης (εφόσον αποφασίσει το 
Διοικητικό Συμβούλιο τη χορήγηση των ενισχύσεων κα¬ 
τόπιν πρόσκλησης) και εν γένει κάθε θέμα που αφορά 
την οικονομική ενίσχυση ή το οικονομικό βραβείο. Η 
επιλογή των προσώπων που θα λάβουν οικονομική ενί¬ 
σχυση ή οικονομικό βραβείο γίνεται χωρίς διαγωνισμό 
και σύμφωνα με τους όρους της ανωτέρω απόφασης 
του Διοικητικού Συμβουλίου. 

2. Εφόσον το Διοικητικό Συμβούλιο αποφασίσει τη χο¬ 
ρήγηση οικονομικών ενισχύσεων κατόπιν πρόσκλησης, 
τότε καλεί με πρόσκλησή του τους ενδιαφερομένους 
να υποβάλουν αίτηση οικονομικής ενίσχυσης και τα 
σχετικά δικαιολογητικά έγγραφα (που θα προβλέπονται 
στην πρόσκληση) εντός προθεσμίας που θα τάσσεται 
στην πρόσκληση. Η επιλογή των προσώπων που θα 
λάβουν οικονομική ενίσχυση γίνεται με απόφαση του 
Διοικητικού Συμβουλίου που λαμβάνεται κατά την ελεύ¬ 
θερη κρίση του Διοικητικού Συμβουλίου. Οι αιτούντες 
θα πληροφορούνται αν η αίτησή τους έγινε δεκτή ή 
απορρίφθηκε από το Δ.Σ. με ανακοίνωση που θα αναρ- 
τάται στα Γραφεία του Ιδρύματος. 

3. Κατά την ελεύθερη κρίση του Διοικητικού Συμβου¬ 
λίου θα δύναται να απονέμονται βραβεία ηθικά ή/και 
οικονομικά σε εξέχοντες ερευνητές ή φοιτητές. 

4. Κατά την ελεύθερη κρίση του Διοικητικού Συμβου¬ 
λίου θα δύναται να χορηγείται οικονομική ενίσχυση σε 
ερευνητικά, εκπαιδευτικά ή πολιτιστικά προγράμματα 
στην Ελλάδα ή στο εξωτερικό ή σε ερευνητές και εν 
γένει σε επιστήμονες που συμμετέχουν στα ανωτέρω 
προγράμματα ή διεξάγουν έρευνα ατομικά και εκτός 
ερευνητικών προγραμμάτων. 

5. Το Διοικητικό Συμβούλιο θα αποφασίζει το ύψος 
κάθε οικονομικής ενίσχυσης και κάθε οικονομικού 
βραβείου και τον αριθμό αυτών κάθε έτος βάσει του 
οικονομικού προϋπολογισμού και των δωρεών που ανα¬ 
μένεται να λάβει το ίδρυμα το ίδιο έτος. Με απόφαση 
του Διοικητικού Συμβουλίου θα μπορεί να αυξηθεί το 
ποσό της οικονομικής ενίσχυσης, που χορηγείται σε 
έναν ή περισσότερους φοιτητές ή ερευνητές ή σε προ¬ 
γράμματα. 

6. Ρητά ορίζεται ότι οι αποφάσεις του Διοικητικού 
Συμβουλίου που προβλέπονται στις παραγράφους 1 έως 
5 του άρθρου 10 λαμβάνονται πάντα κατά την ελεύθερη 


κρίση του Διοικητικού Συμβουλίου και δεν υπόκεινται 
σε κανένα απολύτως περιορισμό ή διοικητική ή άλλη 
διατύπωση ή έγκριση και ειδικότερα δεν υπάγονται στις 
περί υποτροφιών κ.λπ. διατάξεις του α.ν. 2039/1939 ή 
συναφών προς αυτόν νόμων, διαταγμάτων ή υπουργικών 
αποφάσεων, πλην των διατάξεων δημοσίας τάξης. 

Άρθρο 11 

Καταβολή χρηματικών ενισχύσεων και βραβείων 

1. Σε κάθε επιλεγέντα καταβάλλεται το χρηματικό 
ποσό, το οποίο έχει ορισθεί με απόφαση του Διοικητι¬ 
κού Συμβουλίου. 

2. Η οικονομική ενίσχυση θα παρέχεται εφάπαξ ή 
τμηματικά σύμφωνα με απόφαση του Διοικητικού Συμ¬ 
βουλίου. 

3. Σε περίπτωση τμηματικών καταβολών, η καταβολή 
θα διακόπτεται εφόσον παύσει να συντρέχει οποιαδή¬ 
ποτε από τις προϋποθέσεις χορήγησής της. 

Άρθρο 12 

Οικονομική διαχείριση 

1. Η οικονομική διαχείριση γίνεται με βάση προϋπολο¬ 
γισμό, απολογισμό και ισολογισμό εσόδων και εξόδων, 
που καταρτίζονται κατ’ έτος σύμφωνα με το νόμο. 

2. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου 
και λήγει την 31η Δεκεμβρίου κάθε έτους. Κατ’ εξαίρεση, 
η πρώτη διαχειριστική περίοδος αρχίζει από την ημέρα 
δημοσίευσης στην Εφημερίδα της Κυβερνήσεως του 
σχετικού π.δ/τος έγκρισης της σύστασης του ιδρύματος 
και λήγει την 31η Δεκεμβρίου του επόμενου έτους. 

Άρθρο 13 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρούνται με χρονολογική σειρά και με λογιστι¬ 
κή τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο είναι δυνατόν να αποφασίζει για 
την τήρηση και άλλων βιβλίων και στοιχείων, εφόσον 
κρίνει ότι είναι απαραίτητα για την παρακολούθηση 
της διαχείρισης της περιουσίας του ιδρύματος και της 
εκτέλεσης του σκοπού του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου του. 

Αρθρο 15 

Διάλυση του ιδρύματος - Τύχη της περιουσίας 

1. Το ίδρυμα διαλύεται για τους λόγους που αναγρά¬ 
φονται στο άρθρο 118 του Αστικού Κώδικα και σύμφωνα 
με τη νόμιμη διαδικασία. 

2. Σε περίπτωση διάλυσης του ιδρύματος για οποιο- 
δήποτε λόγο, η περιουσία του, κινητή και ακίνητη, θα 
περιέρχεται σε ίδρυμα με παρεμφερείς σκοπούς, το 
οποίο θα ορίζεται από το Διοικητικό Συμβούλιο, με από¬ 
φαση που θα λαμβάνεται κατά απόλυτη πλειοψηφία 
των μελών του. Σε περίπτωση αδυναμίας ευρέσεως 
ιδρύματος με παρεμφερείς σκοπούς ή αδυναμίας να 
ληφθεί απόφαση με την ως άνω αυξημένη πλειοψηφία, 
η περιουσία του, κινητή και ακίνητη, θα περιέρχεται 
στην Ακαδημία Αθηνών. 

Στην Υπουργό Εθνικής Παιδείας και Θρησκευμάτων 
και Πολιτισμού και στον Υφυπουργό Οικονομίας και Οι¬ 
κονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 29 Αυγούστου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

ΑΠΟΦΑΣΕΙ Σ 

Αριθμ. ΥΙ/Γ.Π.οικ. 105695 (2) 

Αύξηση του διατροφικού επιδόματος των νεφροπαθών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Τις διατάξεις: 

1. Του α.ν. 421/1937 (Φ.Ε.Κ. 2/1937 τ.Α') «Περί διαθέσεως 
εσόδων τινών υπέρ της Κοινωνικής Πρόνοιας, άρθρο 6». 

2. Του ν. 2646/1998 (Φ.Ε.Κ. 236/1998 τ.Α') «Ανάπτυξη του 
Εθνικού Συστήματος Κοινωνικής Φροντίδας και άλλες 
διατάξεις, άρθρο 32 παρ. 2». 

3. Του ν. 2362/1995 (Φ.Ε.Κ. 247/1995 τ.Α') «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις». 

4. Του ν. 2672/1998 (Φ.Ε.Κ. 290/1998 τ.Α') «Οικονομικοί 
πόροι της Νομαρχιακής Αυτοδιοίκησης και άλλες δια¬ 
τάξεις, άρθρα 2 και 4). 

5. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α'). 

6. Τις διατάξεις του ν. 3172/2003 (Φ.Ε.Κ. 197/2003 τ.Α') 
«Οργάνωση και εκσυγχρονισμός των Υπηρεσιών Δημό¬ 
σιας Υγείας και άλλες διατάξεις». 

7. Τις διατάξεις του ν. 3370/2005 (Φ.Ε.Κ. 176/2005 τ.Α') 
«Οργάνωση και λειτουργία των υπηρεσιών δημόσιας 
υγείας και λοιπές διατάξεις». 


8. Το π.δ 95/2000 (Φ.Ε.Κ. 76/10.3.2000 τ.Α') «Οργανισμός 
Υπουργείου Υγείας Πρόνοιας» όπως τροποποιήθηκε και 
συμπληρώθηκε με το π.δ. 299/2000 (Φ.Ε.Κ. 240 τ.Α'). 

9. Την υπ’ αριθμ. Α2γ/5014/1982 (Φ.Ε.Κ. 591/19.7.1982 τ.Β') 
«Εγκριση εφαρμογής προγράμματος επιδότησης νεφρο¬ 
παθών που βρίσκονται στο τελευταίο στάδιο χρόνιας 
νεφρικής ανεπάρκειας». 

10. Την υπ’ αριθμ. Υ1/οικ.Γ.Π.οικ.41812/21.4.2005 (Φ.Ε.Κ. 
591 τ.Β') κοινή απόφαση των Υπουργών Υγείας και Κοι¬ 
νωνικής Αλληλεγγύης και Οικονομικών «Αύξηση του δι¬ 
ατροφικού επιδόματος των Νεφροπαθών». 

11. Την υπ’ αριθμ. Π3α/Φ.18/Γ.Π.οικ.7513/22.1.2004 κοινή 
απόφαση των Υπουργών Οικονομίας και Οικονομικών 
και Υγείας και Πρόνοιας «Αύξηση Προνοιακών Επιδομά¬ 
των που χορηγούνται σε άτομα με Αναπηρίες για τα 
έτη 2004,2005,2006 και 2007». 

12. Την υπ’ αριθμ. 37930/ΔΙΟΕ1264 (Φ.Ε.Κ. 1432/14.10.2005 
τ.Β') απόφαση του Πρωθυπουργού και Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

13. Την υπ’ αριθμ. 30356/14.3.2006 (Φ.Ε.Κ. 311/15.3.2006 
τ.Β') Κοινή απόφαση του Πρωθυπουργού και του Υπουρ¬ 
γού Υγείας και Κοινωνικής Αλληλεγγύης «Ανάθεση αρ¬ 
μοδιοτήτων στους Υφυπουργούς Υγείας και Κοινωνικής 
Αλληλεγγύης Αθανάσιο Γιαννόπουλο και Γεώργιο Κων- 
σταντόπουλο». 

14. Το γεγονός ότι από τις διατάξεις αυτής της Κοινής 
Υπουργικής Απόφασης προκαλείται δαπάνη για αντι¬ 
μετώπιση της αύξησης του διατροφικού επιδόματος 
των νεφροπαθών, ύψους 2.728.000 ευρώ για το τρέχον 
έτος και η οποία θα καλυφθεί από τον προϋπολογισμό 
του Υπουργείου Υγείας και Κοινωνικής Αλληλεγγύης 
Φ.15/210, ΚΑΕ 2713 (ο οποίος θα ενισχυθεί με 28.000 
ευρώ). 

Για το έτος 2007 και εφεξής η εν λόγω δαπάνη αύ¬ 
ξησης του διατροφικού επιδόματος θα αντιμετωπισθεί 
από πιστώσεις που εγγράφονται στους προϋπολογι¬ 
σμούς των Περιφερειών της Χώρας, αποφασίζουμε: 

Αυξάνουμε από 1.1.2006 το διατροφικό επίδομα των 
νεφροπαθών από 222 ευρώ σε 244 ευρώ μηνιαίως ανά 
άτομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Α. ΓΙΑΝΝΟΠΟΥΛΟΣ 

-♦- 

Αριθμ. 14550 (3) 

Ανάκληση σύμβασης μίσθωσης έργου, για το Κέντρο 
Εξυπηρέτησης Πολιτών του Δήμου Βουπρασίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τ ις διατάξεις: 

α) Του ν. 2503/1997. 

β) Του άρθρου 6 του ν. 2527/1997. 

γ) Του άρθρου 31 του ν. 3013/2002. 

2. Την υπ’ αριθμ. οικ. 1358/27.1.2006 απόφασή μας, με 
την οποία εγκρίθηκαν τέσσερις (4) συμβάσεις μίσθωσης 
έργου Ιδμηνης διάρκειας για το Δήμο Βουπρασίας. 

3. Το υπ’ αριθμ. 4193/ΟΔΕ ΚΕΠ/10.3.2005 έγγραφο του 
ΥΠ.ΕΣ.Δ.Δ.Α., που αναφέρεται στην αμοιβή των ατόμων 
που απασχολούνται στα Κ.Ε.Π., καθώς και στη διάρκεια 
της ισχύος των συμβάσεων αυτών. 

4. Το υπ’ αριθμ. Φ.7/2/ΟΔΕ ΚΕΠ/12806/1.8.2006 έγγραφο 
του Γραφείου του Υφυπουργού ΕΣ.Δ.Δ.Α. Απόστολου 
Ανδρεουλάκου, με το οποίο ανακαλείται ή μία (1) από 
τις τέσσερις (4) συμβάσεις μίσθωσης έργου Ιδμηνης 
διάρκειας οι οποίες είχαν κατανεμηθεί στο Κ.Ε.Π. του 
Δήμου Βουπρασίας, αποφασίζουμε: 

Ανακαλούμε τη μία από τις τέσσερις (4) συμβάσεις 
μίσθωσης έργου Ιδμηνης διάρκειας του Δήμου Βου¬ 
πρασίας, που είχαν εγκριθεί με την υπό στοιχείο 2 της 
παρούσας. 

Κατά τα λοιπά ισχύει η υπ’ αριθμ. οικ. 1358/27.1.2006 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 31 Αυγούστου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

(4) 

Τροποποίηση της υπ’ αριθμ. 108/ΠΟ4/1/107/ ν. 2601/1998/ 
10.1.2005 απόφασης του Γενικού Γραμματέα Περι¬ 
φέρειας Δυτικής Μακεδονίας που αφορά υπαγωγή 
επένδυσης στις διατάξεις του ν. 2601/1998. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την υπ’ αριθμ. 43569/2115/Π04/1/107/ ν. 2601/1998/ 
4.5.2006 απόφαση του Γ ενικού Γ ραμματέα Περιφέρειας 
Δυτικής Μακεδονίας τροποποιήθηκε η υπ’ αριθμ. 108/ 
Π04/1/107/ ν. 2601/1998/10.1.2005 απόφαση που αφορά 
υπαγωγή επένδυσης της εταιρείας «ΚΑΡΜΑΖΗΣ ΔΗ- 
ΜΗΤΡΙΟΣ & ΣΙΑ Ε.Ε.» στις διατάξεις του ν. 2601/1998 και 
αναφέρεται στην ίδρυση μονάδας παραγωγής ασβε¬ 
στοπολτού στην περιοχή «Νέος Τσαϊπούνης» στο Δήμο 
Κοζάνης του Νομού Κοζάνης και εγκρίθηκε η αλλαγή 
του φυσικού αντικειμένου και η αναμόρφωση του κό¬ 
στους της επένδυσης. 

Το συνολικό ενισχυόμενο κόστος της επένδυσης 
ανέρχεται σε εκατόν πενήντα εννιά χιλιάδες εννιακό¬ 
σια εξήντα ένα ευρώ και ογδόντα λεπτών (159.961,80), 
το ποσοστό επιχορήγησης είναι 30% και αντιστοιχεί 
σε ποσό σαράντα επτά χιλιάδων εννιακοσίων ογδόντα 
οκτώ ευρώ και πενήντα τεσσάρων λεπτών (47.988,54), 


η επιδότηση επιτοκίου είναι 30% για ύψος τραπεζικού 
δανείου σαράντα επτά χιλιάδων εννιακοσίων ογδόντα 
οκτώ ευρώ και πενήντα τεσσάρων λεπτών (47.988,54). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- ♦ - 

Αριθμ. 15009 (5) 

Έγκριση πρόσληψης προσωπικού με σύμβαση μίσθω¬ 
σης έργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 6 του ν. 2527/1997, Τρο¬ 
ποποίηση και συμπλήρωση διατάξεων του ν. 2190/1994 
κ.λπ. 

2. Την υπ’ αριθμ. 53855/22.12.1997 εγκύκλιο του ΥΠΈΣ. 
Δ.Δ.Α. - Δ/νση Οργάν. και Λειτ. Ο.Τ.Α.. 

3. Το υπ’ αριθμ. 44847/24.8.2006 έγγραφο του ΥΠΈΣ. 
Δ.Δ.Α. (Δ/νση Οργαν. και Λειτ. Ο.Τ.Α.) με το οποίο 
ανακοινώνεται ότι με την υπ’ αριθμ. ΔΙΠΠ/Φ.ΕΓΚΡ. 
1/372/13986/17.8.2006 απόφαση της Επιτροπής του άρ¬ 
θρου 2 παρ. 1 της υπ’ αριθμ. 55/98 ΠΥΣ, εγκρίθηκαν 
συμβάσεις μίσθωσης έργου τεσσάρων (4) ατόμων στη 
Νομαρχιακή Αυτοδιοίκηση Φθιώτιδας με αντικείμενο την 
αντιμετώπιση των θεμάτων μετανάστευσης αλλοδα¬ 
πών για χρονικό διάστημα έως το τέλος του τρέχοντος 
έτους (31.12.2006), αποφασίζουμε: 

Εγκρίνουμε την πρόσληψη τεσσάρων (4) ατόμων με 
σύμβαση μίσθωσης έργου από τη Νομαρχιακή Αυτ/ση 
Φθιώτιδας για χρονικό διάστημα έως το τέλος του τρέ¬ 
χοντος έτους (31.12.2006) ως ακολούθως: 

- ενός (1) ΠΕ 

- ενός (1) ΤΕ 

- δύο (2) ΔΕ, τα οποία θα απασχοληθούν με την παρο¬ 
χή αδειών εργασίας σε αλλοδαπούς, μηνιαίας δαπάνης 
1.232,58 € /άτομο κατηγορίας ΠΕ, 1.173,88 € /άτομο κατη¬ 
γορίας ΤΕ και 880,41 €/άτομο κατηγορίας ΔΕ, σύμφωνα 
με την υπ’ αριθμ. 3922/20.7.2006 βεβαίωση της Ν.Α. Φθι¬ 
ώτιδας (Δ/νση Οικονομικών Υπηρεσιών). 

- Τόπος εκτέλεσης του έργου η έδρα της Ν.Α. Φθι¬ 
ώτιδας. 

- Η εργασία αυτή δεν ανάγεται στα συνήθη καθήκοντα 
των υπαλλήλων της Ν.Α. Φθιώτιδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Αυγούστου 2006 

Ο Γ ενικός Γ ραμματέας Περιφέρειας 
ΚΩΝΣΤΑΝΤΙΝΟΣ ΕΞΑΡΧΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΑΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ το ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ : 210 - 4071010 ίπίετηθΐ: ΙιΗρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέοεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις Δ0Υ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐοπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 



ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ://νννννν.θ1.9Γ - 6-πΐ3ίΙ: «/θόπΐ35ΐ6Γ@β1.ςΓ 














